མཐའ་དོན་དུ་ངས་གང་ཞུས་ཟེར་ན།གལ་ཏེ་བོད་དེ་རྒྱ་གཞུང་འོག་ལ་གནས་པ་ཡིན་ན་རྡོ་རྗེ་ཤུགས་ལྡན་བསྟེན་གསོལ་གནང་མཁན་མི་མང་རྣམས་ལ་ད་ལྟ་དེར་ཉེན་ཁ་མེད་པ་ནང་བཞིན་ཉེན་ཁ་ཡོད་མ་རེད།རྒྱ་གཞུང་གིས་ཚང་མ་ལ་ཆོས་དད་རང་དབང་སྤྲད་དང་སྤྲད་བཞིན་པ་རེད།ཡིན་ཡང་།གལ་ཏེ་༧གོང་ས་མཆོག་གིས་གྲོས་འདོན་བྱས་པ་ལྟར་བོད་ལ་དབུ་མའི་ལམ་འཛིན་པ་ཡིན་ན་དབུས་བོད་མིའི་སྒྲིག་འཛུགས་ཀྱིས་རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་དབྱེ་འབྱེད་བྱེད་ཀྱི་ཡོད་པས་དེ་འདྲ་མ་ཡོང་གོང་དུ་རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་དབུས་བོད་མིའི་སྒྲིག་འཛུགས་ཀྱིས་དབང་སྒྱུར་མི་ཐུབ་པའི་ཆེད་དུ་གཅིག་བྱས་ན་བོད་དང་ལོགས་སུ་དབྱེ་དགོས།བོད་རང་སྐྱོང་སྲིད་དབང་དུ་ལོག་འགྲོ་མཁན་རྡོ་རྗེ་ཤུགས་ལྡན་བསྟེན་གསོལ་གནང་མཁན་བོད་པ་རྣམས་ཀྱིས་རང་སྐྱོང་སྲིད་དབང་དམའ་བ་ཞིག་ཐོབ་པར་འཚོལ་ཞིབ་བྱེད་དགོས།དེ་ལྟར་ཁོང་ཚོའི་ཁ་གཏད་དུ་དབུས་བོད་མིའི་སྒྲིག་འཛུགས་ཀྱིས་བྱེད་པའི་དབྱེ་འབྱེད་ཡང་འགོག་ཐུབ།གལ་སྲིད་དབུས་བོད་མིའི་སྒྲིག་འཛུགས་ཀྱིས་ཤུགས་ལྡན་བསྟེན་གསོལ་བ་རྣམས་ལའང་བཙན་བྱོལ་སྤྱི་ཚོགས་ནང་ཐོབ་ཐང་འདྲ་མཉམ་སྤྲད་ནས་དབྱེ་འབྱེད་བྱེད་ཀྱི་མེད་པ་ཡིན་ན།དེ་ནས་འདི་འདྲ་དབྱེ་འབྱེད་དགོས་ངེས་མིན།བདག་ལ་དབྱེ་འབྱེད་དང་བོད་ནང་གནས་དགོས་ཐོག་ལ་འདོད་པ་མེད།ཡིན་ཡང་དབྱེ་འབྱེད་མེད་པའི་ཐོག་ནས་ཆོས་དད་རང་དབང་འདོད་ཀྱི་ཡོད།